278 A. E. SIMON THOMAS 



possumus temporibus a nostro non ita longe remotis relictum fuisse , ut 

 innotesceret , quid hoc subsidium in arte factitanda valeret , jam Hippo- 

 cratis tempore gravidas et parturientes tactu exploratas esse verisimiie est. 



Tactus sensus praeeipue exercendus est, nemo enim idoneus haberi 

 potest, qui obstetricatoris officio fungatui-, nisi artis per tactum explorandi 

 peritissimus sit. Hujus enim artis ope de graviditate praesente vel absente 

 saepissime judicium ferre possumus , nee non de periodo , ad quam gravi- 

 ditas perveneritj per tactum indagare nobis licet num pelvis banc habeat 

 formam et amplitudinem , quibus opus est ut partus viribus maternis 

 absolvatur, nee non per tactum de situ foetus in uteto judicandum nobis 

 est. Haec ars in prognosi instituenda , in eligendis auxiliis , quibus in 

 partu irregulari utendum est , sive diaetetici , sive pharmaceutici , sive 

 mechanici generis sunt , obstetricatorem dirigere debet , nee minus utilis 

 ei erit in peragenda operatione si qua requiritur. 



Praeter phaenomena , quae tactus ope indaganda sunt , alia dantur 

 quae non nisi per auditum detegi possunt. Stethoscopium , illud nostri 

 seculi inventum, obstetricatoribus saepe utilissimum esse instrumentum non 

 est qui neget. Hujus ope novum graviditatis signum diagnosticum, qiio 

 certius nullum datur, nacti sumus; hujus ope de vita vel morte foetus 

 durante partu nee non de virium ejus ratione certum ferre judicium nobis 

 licet. Neque hoc parvi momenti habendum est; nam quamquam expe- 

 rientia docuerit veteres errasse quum foetus mortem inter partus impedi- 

 menta graviora retulerint, subinde tamen obstetricatoris in eligenda ope- 

 ratione multum interest, foetus utrum vivat an mortuus sit certo certius 

 scire. Sunt enim casus in quibus inter sectionem caesaream matri fere 

 semper lethalem et embryotomiam instituendam dubitandum esset , nisi 

 auxilio gaudere nobis contigerit, quo adhibito certam vitae foetus diagnosin 

 instituere possumus. Nee raro alii observantur in quibus stethoscopii 

 ope rythmum cordis foetalis indagantes de forcipe applicanda et extractione 

 peragenda, vel de hujus generis operatione omittenda judicandum nobis est. 

 Plura hujus generis enumerare possumus : dicta vero sufficiant , quibus 

 magnus auscultationis usus in praxi obstetricia exercenda indicetur. 



At institutionis practicae utihtas non modo hac in re sita est ut futurus 

 obstetricator accuratam instituere diagnosin discat, discere etiam debet, 



